|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **דף עבודה: הנחיות לאכילת השה וסיבותיהן**   * קראו את ההנחיה המופיעה בשפת המקרא בעמודה השמאלית (ציטוט מהפסוקים). * נסחו את ההנחיה במילים שלכם בעמודה האמצעית. * כתבו: מדוע ניתנה ההנחיה הזו? חשבו על האופן שבו אכילת הטלה מסמלת את המצב שבו נמצאו בני ישראל.  |  |  |  | | --- | --- | --- | | ההנחיה בשפת המקרא | ההנחיה במילים שלכם | מדוע דווקא כך יש לנהוג? | | ב ...וְיִקְחוּ לָהֶם אִישׁ שֶׂה לְבֵית אָבֹת, שֶׂה לַבָּיִת. |  |  | | ו ...וְשָׁחֲטוּ אֹתוֹ כֹּל קְהַל עֲדַת יִשְׂרָאֵל בֵּין הָעַרְבָּיִם. |  |  | | ז וְלָקְחוּ מִן הַדָּם, וְנָתְנוּ עַל שְׁתֵּי הַמְּזוּזֹת וְעַל הַמַּשְׁקוֹף. |  |  | | ח וְאָכְלוּ אֶת הַבָּשָׂר בַּלַּיְלָה הַזֶּה צְלִי אֵשׁ, וּמַצּוֹת עַל מְרֹרִים יֹאכְלֻהוּ. |  |  | | י וְלֹא תוֹתִירוּ מִמֶּנּוּ עַד בֹּקֶר. וְהַנֹּתָר מִמֶּנּוּ עַד בֹּקֶר - בָּאֵשׁ תִּשְׂרֹפוּ. |  |  | | יא וְכָכָה תֹּאכְלוּ אֹתוֹ: מָתְנֵיכֶם חֲגֻרִים, נַעֲלֵיכֶם בְּרַגְלֵיכֶם, וּמַקֶּלְכֶם בְּיֶדְכֶם. |  |  | | יא ...וַאֲכַלְתֶּם אֹתוֹ בְּחִפָּזוֹן, פֶּסַח הוּא לַה'. |  |  |   הטבלה המלאה למורה ולסיכום:   |  |  |  | | --- | --- | --- | | ההנחיה בשפת המקרא | ההנחיה במילים שלכם | מדוע דווקא כך יש לנהוג? | | ב ...וְיִקְחוּ לָהֶם אִישׁ שֶׂה לְבֵית אָבֹת, שֶׂה לַבָּיִת. | כל משפחה תיקח טלה, טלה לכל משפחה. | כך מדגישים את התא המשפחתי, לקראת יצירת עם הבנוי ממשפחות השייכות לשבטים. | | ו ...וְשָׁחֲטוּ אֹתוֹ כֹּל קְהַל עֲדַת יִשְׂרָאֵל בֵּין הָעַרְבָּיִם. | יש לשחוט את הטלה לקראת הערב, אחר הצהריים. | כדי שיהיה זמן לאכול אותו לפני הלילה, זמן יציאת מצרים. אבל לא יהיה יותר מדי זמן לאכול, כדי לסמל את דחיפות היציאה. | | ז וְלָקְחוּ מִן הַדָּם, וְנָתְנוּ עַל שְׁתֵּי הַמְּזוּזֹת וְעַל הַמַּשְׁקוֹף. | צריך לקחת קצת מהדם של הטלה ולסמן בו את הכניסה לבית. | מסמנים את בתי בני ישראל כדי שלא ייפגעו במכת בכורות. | | ח וְאָכְלוּ אֶת הַבָּשָׂר בַּלַּיְלָה הַזֶּה צְלִי אֵשׁ, וּמַצּוֹת עַל מְרֹרִים יֹאכְלֻהוּ. | צריך לאכול את הטלה עם מצות וסוגים של ירק מריר. | המצות מחליפות את הלחם, כי אין זמן להתפיח את הבצק. המרור אמור להזכיר לבני ישראל את חייהם המרים במצרים (לפי רש"י). | | י וְלֹא תוֹתִירוּ מִמֶּנּוּ עַד בֹּקֶר. וְהַנֹּתָר מִמֶּנּוּ עַד בֹּקֶר - בָּאֵשׁ תִּשְׂרֹפוּ. | יש לאכול הכול עד הבוקר, ולשרוף את השאריות. | לא להשאיר שאריות כשיוצאים ממצרים. | | יא וְכָכָה תֹּאכְלוּ אֹתוֹ: מָתְנֵיכֶם חֲגֻרִים, נַעֲלֵיכֶם בְּרַגְלֵיכֶם, וּמַקֶּלְכֶם בְּיֶדְכֶם. | תאכלו אותו כשאתם לבושים ומוכנים לצאת לדרך. | בחיי היומיום אנשים הלכו יחפים, ולכן צריך לסמל שזה יום מיוחד שיוצאים בו לדרך: לנעול נעליים, ללבוש לבוש מתאים למסע ולקחת את המקל המסייע בהליכה. | | יא ...וַאֲכַלְתֶּם אֹתוֹ בְּחִפָּזוֹן, פֶּסַח הוּא לַה'. | יש לאכול את הטלה במהירות. | מהירות האכילה מסמלת את המוכנות לצאת לדרך. | |